ایئر انڈیا پرواز 171

<div style="direction:rtl; font-family:Mehr Nastaliq Saraiki;  word-spacing: 1.5px; font-size: 100%">
ایئر انڈیا پرواز 171 اک بین الاقوامی مسافر پرواز سی جیہڑی بھارت دے احمد آباد ایئرپورٹ توں برطانیہ دے لندن گیٹوک ہوائی ایئرپورٹ جاندی پئی سی۔ 12 جون 2025ء نوں سہ پہر 1 وج کے 39 منٹ تے (بھارتی معیاری وقت)، جدوں ہی ایہہ پرواز اُڈان بھرن دے کُجھ چراں بعد ہوا چ بلند ہوئی، تقریباً تیہہ سیکنڈ دے اندر ہی احمد آباد دے علاقے میگھانی نگر وِچ واقع بی جے میڈیکل کالج دی عمارت نال وَج گئی۔

بوئنگ 787-8 ڈریم لائنر تے 230 پاندھی اَتے 12 عملے دے ارکان سوار سن۔ حادثے چ گھٹوں گھٹ 269 افراد مر گئے، جنھاں چ پرواز دے 241 مسافر اَتے عملہ، نیز زمین تے موجود گھٹوں گھٹ 28 افراد شامل سن۔ معجزانہ طور تے حادثے وِچ صرف ہِک مسافر زندہ بچیا۔

ایہہ نہ صرف بوئنگ 787 ڈریم لائنر دا پہلا ہلاکت خیز حادثہ سیگا جس اِچ مکمل تباہی ہوئی بلکہ اس دہائی دا ہُن تک دا سب توں جان لیوا فضائی حادثہ وی ثابت ہویا۔